13-ročný syn so suchým kašľom a teplotami 6. deň: Ako postupovať?
Dobrý deň môj 13r syn má 6 deň teplotu boli sme MUDr z crp mu vyšla chrypka mal vysoké teploty išli sme snim na 4 deň MUDr tak že začínajúci zápal priedušiek terás máva zvýšené teploty ale trvajú už 6 deň a má suchý dráždivý kašeľ prosím vás čo mám robiť dakujem
Dobrý deň,
ďakujeme za Vašu otázku.
Mrzí nás aktuálny zdravotný stav Vášho syna. Vzhľadom na to, že ide o dieťa a horúčky trvajú už 6 dní, je potrebné opakovane sa obrátiť na pediatra, ktorý na základe vyšetrenia jeho zdravotného stavu určí diagnózu a nastaví adekvátnu liečbu.
Dovtedy v prípade pretrvávajúcej horúčky je možné striedanie paracetamolu s ibuprofénom najskôr po 4 hodinách. Dávkovanie je potrebné prispôsobiť hmotnosti dieťaťa. Ak teplota Vášmu dieťaťu neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal). Ochladzovanie je potrebné opakovať kým horúčka neklesne pod 38,2.  °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Súčasne je potrebné zabezpečiť dostatočný prísun tekutín aby nedošlo k dehydratácii organizmu.
Pokiaľ je kašeľ suchý, dráždivý a bez prítomnosti hlienu, je potrebné podávať antitusiká. Vo forme sirupu je
Tussical
. Dávkovanie pre 13 ročné dieťa je 15 ml sirupu 3x denne. Vo forme kvapiek je liek
Tussin
. Pri jeho dávkovaní je potrebné sa riadiť hmotnosťou dieťaťa. Pokiaľ by ste spozorovali, že kašeľ sa mení na vlhký a Vaše dieťa vykašliava hlien, je potrebné prestať podávať antitusiká a podporiť vykašliavanie pomocou expektorancii a mukolytík.
Zároveň by bolo vhodné zvýšiť príjem vitamínov C a D, dodržiavať pitný režim. Vhodné je aj zvlhčenie vzduchu v byte.
Prajem všetko dobré.
S pozdravom
Mgr. Emma Halás Haluščíková